Gunhild Støver

Gunhild Kristin Støver (1925–2018) var en norsk politiker (H) og kommunaldirektør. Hun var Bodøs ordfører fra 1976 til 1978, som den første kvinnen i vervet.

Hun vokste opp i Bodø. Hun var datter av Johan M. Ellingsen, redaktør i Nordlandsposten.

Hun gikk Oslo handelsgymnasium. Etter andre verdenskrig arbeidet Støver for Bodø gjenreisningsnemnd, senere i forskjellige funksjonærstillinger i privat og offentlig sektor.

Hun var innvalgt i Bodø bystyre og formannskap fra 1972 til 1983 og ordfører fra 1975 til 1976.«Gunhild Støver (93) er død», Avisa Nordland 16. november 2018 s. 26

Hun ble først, som et prøveprosjekt, politisk leder for Bodø kommunes avdeling for kirke, kultur og undervisning, senere administrativt ansatt som kommunaldirektør for kirke og kultur. Hun gikk av med pensjon i 1992.

Hun giftet seg i 1951 med Olav Martin Støver, som var revisor og senere fylkesskattesjef.

 Referanser 

Kategori:Høyre-politikere i Bodø
Kategori:Ordførere i Bodø
Kategori:Høyre-ordførere i Nordland